laion/Wikipedia-Exotic huggingface dataset:
পিছন্দি

পিছন্দি একপ্রকার ফল যার বৈজ্ঞানিক নাম মাইক্রোকস পানিকুলাটা (Microcos paniculata)। এই ফলটিকে বাংলাদেশের বিভিন্ন স্থানে বিভিন্ন নামে অভিহিত করা হয়। কোথাও কোথাও এটি আছার আবার কোথাও আসার, পটকা, ফট্টাশ, দাতই ইত্যাদি নামে পরিচিত। সারা বাংলাদেশেই বন এলাকায় এ ফল গাছ দেখা যায় যদিও চট্টগ্রাম, পার্বত্য চট্টগ্রাম, কক্সবাজার, সিলেট ও ময়মনসিংহের বন-জঙ্গলে বেশি দেখা যায়। এটি একটি বুনো ফল হিসেবে পরিচিত। পিছন্দি গাছ প্রতিকূল পরিবেশে টিঁকে থাকতে পারে। এটি মাঝারি আকারের বৃক্ষ জাতীয় উদ্ভিদ। পিছন্দির ফুল ছোট, সাদা রংয়ের, হালকা সুগন্ধযুক্ত। ফলও ছোট। ফলের ব্যাস মাত্র ০.৮ সেন্টিমিটার। সুগোল ফলটি টিকটিকির ডিমের মতো। ফলের বোঁটা একটু লম্বা। পাকা আছার গুটির রং কালো। পাকা ফল খেতে দানা দানা লাগে। আছার গাছ তথা মাইক্রোকস পানিকুলাটা'র বেশ ক'টি বৈজ্ঞানিক প্রতিনাম (Synonims) আছে। যথা, Grewia microcos Grewia nervosa Fallopia nervosa Microcos nervosa Microcos paniculata L. আছার বা পিছন্দি গাছকে হিন্দী ভাষায় শিরল, মারাঠি ভাষায় হসোলী, তামিল ভাষায় বিশালম ও তটম, মলয়ালম ভাষায় কোট্টক্ক, কন্নড় ভাষায় অভরাঙ্গা, চীনা ভাষায় Bù Zhā Yè, মগ ভাষায় তারক, গারো ভাষায় বোল-সুব্রেত মার্মা ভাষায় এবা, তারনী এবং মুরং ভাষায় ইয়োরিয়া সোক নামে অভিহিত করা হয়। আছার গাছের পাতায় Isorhamnetin, Kaempferol, Quercetin নামক রাসায়নিক দ্রব্যাদি পাওয়া যায়। ডাঁটার বাকলে N-Methyl-6β-(deca-l′,3′,5′-trienyl)-3β-methoxy-2β-methylpiperidine ইত্যাদি বিশেষ ধরনের এলকালয়েড থাকে, যা কীটনাশকে ব্যবহার হয়। আছার গাছের পাতার রস বদহজম, একজিমা এবং টাইফয়েডের জ্বরে ব্যবহার হয়। "সংরক্ষণাগারভুক্ত অনুলিপি"। ৮ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৫ মে ২০১৮।  "MEDICINAL PLANTS OF BANGLADESH INFO"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৪।  মৃত্যুঞ্জয় রায়: বাংলার বিচিত্র ফল। দিব্য প্রকাশ,২০০৭, ঢাকা। আইএসবিএন ৯৮৪-৪৮৩-২৬৬-৭ পৃ: ১৫৬-১৫৭। India Biodiversity.org Flowers of India Alternative Healing.org এর ওয়েবপেইজ Chinese Medicinal Plant Images Database
অলিভার স্কিপ

অলিভার উইলিয়াম স্কিপ (ইংরেজি উচ্চারণ: /ˈɒlɪvə skɪp/, ইংরেজি: Oliver Skipp; জন্ম: ১৬ সেপ্টেম্বর ২০০০; অলিভার স্কিপ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের দ্বিতীয় স্তর ইএফএল চ্যাম্পিয়নশিপের ক্লাব নরউইচ সিটি এবং ইংল্যান্ড অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং কেন্দ্রীয় রক্ষণভাগের খেলোয়াড় হিসেবে খেলে থাকেন। ইংরেজ ফুটবল ক্লাব বেনজিও টাইগার্সের যুব পর্যায়ের হয়ে খেলার মাধ্যমে স্কিপ ফুটবল জগতে প্রবেশ করেছেন এবং পরবর্তীকালে টটেনহ্যাম হটস্পারের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ইংরেজ ক্লাব টটেনহ্যাম হটস্পারের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। মাঝে ২০২০–২১ মৌসুমে তিনি ধারে নরউইচ সিটিতে যোগদান করেছেন। ২০১৫ সালে, স্কিপ ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, স্কিপ এপর্যন্ত ১টি শিরোপা জয়লাভ করেছেন, যা তিনি নরউইচ সিটির হয়ে জয়লাভ করেছেন। অলিভার উইলিয়াম স্কিপ ২০০০ সালের ১৬ই সেপ্টেম্বর তারিখে ইংল্যান্ডের ওয়েলিন গার্ডেন সিটিতে জন্মগ্রহণ করেছেন এবং হার্টফোর্ডে তার শৈশব অতিবাহিত করেছেন।. ২০০৩ সাল হতে ২০১২ সাল পর্যন্ত, তিনি হার্টফোর্ডের ডানকোম্ব প্রাথমিক বিদ্যালয় এবং রিচার্ড হেল স্কুলে পড়াশোনা করেছেন। স্কিপ ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৫ সালের ২৭শে অক্টোবর তারিখে তিনি জাপান অনূর্ধ্ব-১৬ দলের বিরুদ্ধে ম্যাচে ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। "Updated squads for 2017/18 Premier League confirmed"। Premier League। ২ ফেব্রুয়ারি ২০১৮। সংগ্রহের তারিখ ৫ জানুয়ারি ২০১৯।  "Oliver Skipp"। 11v11। সংগ্রহের তারিখ ১২ অক্টোবর ২০১৯।  "Oliver Skipp Player Profile"। Tottenham Hotspur F.C.। সংগ্রহের তারিখ ১ নভেম্বর ২০১৮।  "Spurs Academy player and ex-Duncombe pupil, Oliver Skipp goes back to school"। Attain। ২ জুলাই ২০১৮। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২ মে ২০২১।  "Japan U15 - England U16, Oct 27, 2015 - International Friendlies - Match sheet"। Transfermarkt। ২৭ অক্টোবর ২০১৫। সংগ্রহের তারিখ ২ মে ২০২১।  "England MU21 squad named for UEFA U21 Euro Group Stages un Slovenia"। দ্য ফুটবল অ্যাসোসিয়েশন। ১৫ মার্চ ২০২১। সংগ্রহের তারিখ ১৫ মার্চ ২০২১।  সকারওয়েতে অলিভার স্কিপ (ইংরেজি) সকারবেসে অলিভার স্কিপ (ইংরেজি) বিডিফুটবলে অলিভার স্কিপ (ইংরেজি) ওয়ার্ল্ডফুটবল.নেটে অলিভার স্কিপ (ইংরেজি) ইএসপিএন এফসিতে অলিভার স্কিপ (ইংরেজি)
বোলট্জম্যান ধ্রুবক

বোলট্জমান ধ্রুবক পরিসাংখ্যিক বলবিজ্ঞানের একটি গুরুত্বপূর্ণ মৌলিক ধ্রুব সংখ্যা যা তাপমাত্রা এবং শক্তির এককের মধ্যে সংযোগ হিসেবে কাজ করে। অর্থাৎ এই ধ্রুবকটির মাধ্যমে শক্তিকে তাপমাত্রার এককে প্রকাশ করা যায়। k {\displaystyle k} অথবা k B {\displaystyle k_{B}} দ্বারা ধ্রুবকটি প্রকাশ করা হয়। এর মান 1.3806 × 10 − 23 {\displaystyle 1.3806\times 10^{-23}} জুল প্রতি কেলভিন বা 0.00008617 {\displaystyle 0.00008617} ইলেকট্রন ভোল্ট প্রতি কেলভিন। বিখ্যাত অস্ট্রীয় পদার্থবিজ্ঞানী লুডভিগ বোলট্জম্যানের নামানুসারে এর নামকরণ হয়েছে। সমীকরণের মাধ্যমে প্রকাশ করলে দাঁড়ায়: k = R N A {\displaystyle k={\frac {R}{N_{\rm {A}}}}\,} যেখানে R {\displaystyle R} গ্যাস ধ্রুবক এবং N A {\displaystyle N_{\rm {A}}} আভোগাদ্রো সংখ্যা। পার্টিশন অপেক্ষক, বসু-আইনস্টাইন, ফার্মি-ডিরাক অথবা ম্যাক্সওয়েল-বোলট্জমান বিন্যাসের ভিত্তিতে নির্ধারিত যে কোনো সম্পর্কের মধ্যে বোলট্জমান ধ্রুবকের উপস্থিতি লক্ষ্য করা যায়। Mohr, Peter J.; Taylor, Barry N.; Newell, David B. (2008). "CODATA Recommended Values of the Fundamental Physical Constants: 2006". Rev. Mod. Phys. 80: 633–730.
আশীষ ভদ্র

আশীষ ভদ্র হলেন একজন বাংলাদেশী সাবেক পেশাদার ফুটবল খেলোয়াড়। আশীষ তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেলেছেন। ১৯৭৭–৭৮ মৌসুমে, বাংলাদেশী ক্লাব রহমতগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৪ মৌসুম অতিবাহিত করেছিলেন। অতঃপর ১৯৮১–৮২ মৌসুমে, তিনি রহমতগঞ্জ হতে ঢাকা আবাহনীতে যোগদান করেছিলেন; ঢাকা আবাহনীর হয়ে বেশ কয়েক মৌসুম খেলার পর তিনি অবসর গ্রহণ করেছিলেন। ১৯৭৮ সালে, আশীষ বাংলাদেশ অনূর্ধ্ব-১৯ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বাংলাদেশের বয়সভিত্তিক দলের হয়ে খেলার পর, তিনি ১৯৮০ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন। ব্যক্তিগতভাবে, আশীষ বেশ কিছু পুরস্কার জয়লাভ করেছেন, যার মধ্যে ২০১২ সালে জাতীয় ক্রীড়া পুরস্কার জয় অন্যতম। আশীষ ভদ্র বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন। আশীষ বাংলাদেশ অনূর্ধ্ব-১৯ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। বাংলাদেশের বয়সভিত্তিক দলের হয়ে তিনি প্রায় ২ বছরে খেলেছিলেন। ১৯৮০ সালে, আশীষ বাংলাদেশের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। আন্তর্জাতিক ফুটবলে, তিনি প্রায় ৬ বছর যাবত খেলেছিলেন। ২০১২ সালে, বাংলাদেশ ফুটবলে অসামান্য অবদানের জন্য আশীষ জাতীয় ক্রীড়া পুরস্কার লাভ করেছিলেন। "Asish shocked to see a downward graph of Bangladesh football"। Asish shocked to see a downward graph of Bangladesh football | theindependentbd.com।  "WC qualifier 1986- Asia"। www.rsssf.com।  "Aslam: Hard work will make you a good striker, not facebooking"। Dhaka Tribune। ২০১৮-০৩-৩১। সংগ্রহের তারিখ ২০২১-০২-১০।  India Today, Web Desk। "India vs Bangladesh FIFA 2022 World Cup Qualifiers: When, where and how to watch"। India Today (ইংরেজি ভাষায়)। সংগ্রহের তারিখ ২০২১-০২-১০।  "Salt Lake Stadium set to be full house as Bangladesh take on India in Bengal"। The New Indian Express। সংগ্রহের তারিখ ২০২১-০২-১০।  "32 stars honoured with Bangladesh National Sports Award"। সংগ্রহের তারিখ ২ মে ২০২১।  Correspondent, Senior। "National Sports Award for 32 Bangladesh sportsperson for 2010-12"। bdnews24.com। সংগ্রহের তারিখ ২০২১-০২-১০।
দেওয়ান শরিফুল আরেফিন টুটুল

দেওয়ান শরিফুল আরেফিন টুটুল (শরিফুল আরেফিন নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। টুটুল তার খেলোয়াড়ি জীবনের অধিকাংশ সময় বাংলাদেশ জাতীয় দলের হয়ে খেলেছেন। তিনি বাংলাদেশ আওয়ামী লীগের সাবেক যুব ও ক্রীড়া বিষয়ক সম্পাদক ছিলেন। খেলোয়াড়ি জীবনের ইতি টানার পর, টুটুল বাংলাদেশ আওয়ামী লীগের যুব ও ক্রীড়া বিষয়ক সম্পাদক হিসেবে দায়িত্ব পালন করেছিলেন। এছাড়াও তিনি বাংলাদেশ ক্রিকেট বোর্ডের পরিচালক হিসেবে দায়িত্ব পালন করেছিলেন। ২০১৬ সালের এপ্রিল মাসে, তিনি বাংলাদেশ ফুটবল ফেডারেশনের সহ-সভাপতি পদে মনোনয়ন লাভ করেছিলেন। অতঃপর তিনি বাংলাদেশ ক্রিকেট বোর্ডের ঢাকা বিভাগ ইউনিটের কাউন্সিলারের দায়িত্ব পালন করেছিলেন। ২০০৯ সালে, বাংলাদেশ ফুটবলে অসামান্য অবদানের জন্য আশীষ জাতীয় ক্রীড়া পুরস্কার লাভ করেছিলেন। "Police foils AL leaders Eid greeting program!"। Bangla Tribune (ইংরেজি ভাষায়)। ২৯ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।  "City University clinch title of Inter Pvt University Football"। Daily Sun (ইংরেজি ভাষায়)। ৩০ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০২০।  "Tutul wants to be back with football"। The Daily Star (ইংরেজি ভাষায়)। ১৯ এপ্রিল ২০১৬। সংগ্রহের তারিখ ২৯ মার্চ ২০২০।  "Regional cricket left in lurch"। New Age (ইংরেজি ভাষায়)। সংগ্রহের তারিখ ২৯ মার্চ ২০২০।  "Four former footballers receive national awards"। archive.bff.com.bd। সংগ্রহের তারিখ ২৯ মার্চ ২০২০।
মার্কিন ভার্জিন দ্বীপপুঞ্জ

মার্কিন ভার্জিন দ্বীপপুঞ্জ (ইংরেজি: United States Virgin Islands), সরকারীভাবে মার্কিন যুক্তরাষ্ট্রের ভার্জিন দ্বীপপুঞ্জ (ইংরেজি: Virgin Islands of the United States), হলো ক্যারিবীয় অঞ্চলে একটি মার্কিন যুক্তরাষ্ট্র অধিকৃত সামুদ্রিক অঞ্চল। Also called the American Virgin Islands উদ্ধৃতি ত্রুটি: <ref> ট্যাগ বৈধ নয়; WorldFactbook নামের সূত্রটির জন্য কোন লেখা প্রদান করা হয়নি "Gross Domestic Product Per Capita for U.S. Virgin Islands"। মে ৫, ২০১৭। মে ২৩, ২০১৭ তারিখে মূল থেকে আর্কাইভ করা। সংগ্রহের তারিখ জুলাই ১৪, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
৯৮ নং ওয়ার্ড, কলকাতা পৌরসংস্থা

ওয়ার্ড নং ৯৮, কলকাতা পৌরসংস্থা ভারতের পশ্চিমবঙ্গ রাজ্যের কলকাতা পৌরসংস্থার বরো নং ১০ এর একটি প্রশাসনিক বিভাগ। দক্ষিণ কলকাতার রাণীকুঠি, নেতাজি নগর (গান্ধী কলোনী-পল্লিশ্রী-সঙ্গতি কলোনী-শহীদ নগর কলোনী) টালিগঞ্জ এবং বাঁশদ্রোণী (রিজেন্ট গ্ৰোভ) অংশগুলি নিয়ে গঠিত। ৯৮ নম্বর ওয়ার্ড উত্তর দিকে সীমান্তে রায়পুর রোড (পূর্ব) দিয়ে গেছে; পূর্ব দিকে রায়পুর রোড, নাকতলা রোড এবং খানপুর রোড; দক্ষিণে টালির নালা; এবং পশ্চিমে নেতাজী সুভাষ চন্দ্র বসু রোড এবং নগেন্দ্র নারায়ণ দত্ত রোড। ওয়ার্ডটি কলকাতা পুলিশের নেতাজি নগর থানার এখতিয়ারে । পাটুলি মহিলা থানা দক্ষিণ শহরতলির বিভাগের অধীনে সমস্ত পুলিশ থানা, অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি। ২০১১ ভারতের জনগণনা অনুসারে, কলকাতা পৌর কর্পোরেশনের ৯৮ নং ওয়ার্ডের জনসংখ্যা ছিল ৩১,৭০৮ জন, যার মধ্যে ১৫,৪০6 (৪৯%) পুরুষ এবং ১,,৩০২ (৫১%) মহিলা ছিলেন। জনসংখ্যার ৬ বছরের নীচে ছিল ১,৭২১। ৯৮ নং ওয়ার্ডে সাক্ষরতার সংখ্যা ছিল ২৮,৮৫৯ (৬ বছরের বেশি জনসংখ্যার ৯৬.২৪%)। "Kolkata Police, South Suburban Division"। KP। সংগ্রহের তারিখ ১৩ মার্চ ২০১৮।  Kolkata: Detail Maps of 141 Wards with Street Directory, Fourth Impression 2003, Map No. 68, D.P. Publication and Sales Concern, 66 College Street, Kolkata-700 073. "Table 3 District Wise List of Statutory Towns (Municipal Corporation, Municipality, Notified Area and Cantonment Board), Census Towns and Outgrowths, West Bengal, 2001"। Census of India 2001। Census Commission of India। ২১ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৮।  "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ১২ ফেব্রুয়ারি ২০১৮l।
অনন্ত লক্ষণ কানহেরে

অনন্ত লক্ষ্মণ কানহেরে (৭ জানুয়ারি ১৮৯২ - ১৯ এপ্রিল ১৯১০) ভারতের স্বাধীনতা যুদ্ধের একজন সশস্ত্র বিপ্লবী ছিলেন অনন্ত লক্ষ্মণ কানহেরে। তিনি গণেশ দামোদর সাভারকর এবং বিনায়ক দামোদর সাভারকর প্রতিষ্ঠিত বিপ্লবী সংগঠন 'অভিনব ভারত'-এর সদস্য ছিলেন। কালেক্টর নাশিকের A.M.T জ্যাকসনকে হত্যা করেন অনন্ত কানহেরে। ক্ষুদিরাম বসুর পরে সর্বকনিষ্ঠ ভারতীয় বিপ্লবী হয়েছিলেন অনন্ত লক্ষ্মণ কানহেরে।অনন্ত কানহেরে জ্যাকসনকে গুলি চালায় তার ফলে সবাই প্রত্যেকে দেখে নিজের আসনে বসতে যাচ্ছিলেন। জ্যাকসন ঘটনাস্থলেই মারা যান। অনন্ত কানহেরে চুপচাপ নিজের আসনে দাঁড়িয়েছিলেন, তাকে গ্রেপ্তার করা হয়েছিল। কানহেরে, কৃষ্ণজি গোপাল কারভে এবং দেশপাণ্ডের বিরুদ্ধে অভিযোগ আনা হয়েছিল। ২০ই মার্চ ১৯১০ সালে তিনজনকেই মৃত্যুদণ্ড দেওয়া হয়েছিল। ১৯ এপ্রিল, ১৯১০, তিনজনকেই বন্দি কারাগারে ফাঁসি দেওয়া হয়েছিল। অনন্ত লক্ষ্মণ কানহেরে জন্মগ্রহণ করেন ১৮৯২ সালের ৭ই জানুয়ারি রত্নগিরি জেলার খেদ তালিকার আইন মেটে গ্রামে। তারা দুই বোন এবং দুই ভাই ছিল। তিনি প্রাথমিক শিক্ষা ইন্দোরে হয় এবং তাঁর পরবর্তী শিক্ষা আওরঙ্গবাদে সম্পন্ন করেন। তাঁর বড়ো ভাইয়ের নাম গণপতিও এবং তাঁর ছোটো ভাইয়ের নাম শঙ্কররাও। রায়, প্রকাশ। বিস্মৃত বিপ্লবী। বিপ্লবীদের জীবনী।  রায়, প্রকাশ (২০২১)। ক্ষমা নেই দেশদ্রোহী প্রথম খণ্ড। চেন্নাইআইএসবিএন=‎978-1-68494-815-4: নোশনপ্ৰেস চেন্নাই তামিলনাড়ু।
কৌন?

কৌন? রাম গোপাল বর্মা পরিচালিত ১৯৯৯ সালের ভারতীয় হিন্দি ভাষার মনস্তাত্ত্বিক থ্রিলার চলচ্চিত্র। এর চিত্রনাট্য রচনা করেছেন অনুরাগ কশ্যপ। এই চলচ্চিত্রের মধ্য দিয়ে বর্মা সত্য (১৯৯৮)-এর পর দ্বিতীয়বার কশ্যপের চিত্রনাট্যে কাজ করেন। এতে শ্রেষ্ঠাংশে অভিনয় করেন উর্মিলা মাতন্ডকর, মনোজ বাজপেয়ী ও সুশান্ত সিং। এটি একটি বাড়িতে মাত্র তিনটি চরিত্র নিয়ে নির্মিত রহস্যকাহিনি, যেখানে একজন চিত্তবিকারগ্রস্ত নারীর ধারাবাহিকভাবে খুন করে যাওয়ার ঘটনা চিত্রায়িত হয়। মাত্র ১৫ দিনে এই চলচ্চিত্রের দৃশ্যধারণ সম্পন্ন হয়। ১৯৯৯ সালের ২৬শে ফেব্রুয়ারি মুক্তির পর চলচ্চিত্রটি এতে প্রদর্শিত উৎকণ্ঠার জন্য ইতিবাচক পর্যালোচনা লাভ করে। হিন্দুস্তান টাইমস অনুসারে এটি বর্তমানে প্রায় কাল্ট মর্যাদা লাভ করেছে। এই চলচ্চিত্রের ইংরেজি ভাষার সংস্করণ হুজ দেয়ার ২০১৪ সালে অনলাইনে মুক্তি পেয়েছে। উর্মিলা মাতন্ডকর - নামপরিচয়হীন নারী মনোজ বাজপেয়ী - সমির এ. পূর্ণবলে সুশান্ত সিং - ইনস্পেক্টর কুরেশী/চোর অনুপমা চোপড়া ইন্ডিয়া টুডে-তে তার পর্যালোচনায় লিখেন, "অবিশ্রান্তভাবে পরীক্ষামূলক, তিনি [বর্মা] বিরতিহীনভাবে এমটিভির প্রেমকাহিনি রঙ্গীলা থেকে দাউদ ও আন্ডারওয়ার্ল্ড নিয়ে সত্য নির্মাণ করেছেন। কৌন-এ বর্মা ইত্তেফাক-এর মত গানবিহীন উৎকণ্ঠা থ্রিলার তৈরি করেছেন।" রেডিফ.কম-এর সুপর্ণ বর্মা লিখেন, "চলচ্চিত্রটি ব্যাপক ভয় নিয়ে শুরু হয়ে দুর্বল হয়ে পড়ে এবং ধীরে ধীরে উৎকণ্ঠা বাড়তে থাকে এবং তা আপনাকে আকৃষ্ট করে। আপনি খুব খারাপ কিছুর জন্য প্রস্তুতি নিতে শুরু করেন। যদিও কাহিনির চরম পর্যায় কিছুটা দীর্ঘায়িত এবং কিছু প্রশ্নের উত্তর অজানা রয়ে যায়, তবে তা চরম মূহুর্তকে সঠিকভাবে চিত্রিত করে।" চলচ্চিত্রটি মুক্তির দুই দশক পরেও যারা থ্রিলার-ভীতিপ্রদ ধারার চলচ্চিত্র পছন্দ করেন তাদের কাছে এটি এখনো জনপ্রিয়। চলচ্চিত্রটি সজীব করে রাখতে মূল উপাদান হিসেবে কাজ করেছে এর চিত্রনাট্য ও চরিত্রাবলি, বিশেষ করে উর্মিলা মাতন্ডকরের অভিনীত চরিত্রটি। চিন্তামণি, গৌতম (৩০ নভেম্বর ২০১২)। "Who Did the Whodunits?"। হিন্দুস্তান টাইমস। সংগ্রহের তারিখ ২ মে ২০২১।  "Who's There — English (english version of Kaun?)"। ইউটিউব। ১৫ জানুয়ারি ২০১৪। সংগ্রহের তারিখ ২ মে ২০২১।  চোপড়া, অনুপমা (৮ মার্চ ১৯৯৯)। "Eerie experience"। ইন্ডিয়া টুডে। সংগ্রহের তারিখ ২ মে ২০২১।  বর্মা, সুপর্ণ (২৬ ফেব্রুয়ারি ১৯৯৯)। "Whodunnit?!"। রেডিফ.কম। সংগ্রহের তারিখ ২ মে ২০২১।  "Kaun Movie (1999) Review - To The Point Reviews"। ফিল্মি আর্থ (ইংরেজি ভাষায়)। ২২ ফেব্রুয়ারি ২০১৮। ১৪ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২ মে ২০২১।  ইন্টারনেট মুভি ডেটাবেজে কৌন? (ইংরেজি) টেমপ্লেট:অনুরাগ কশ্যপ
ছয় কালেমা

ছয় কালিমা (আরবি: ٱلكَلِمَات ٱلسِتّ) হলো ইসলামি ছয়টি বাক্যাংশ যা দক্ষিণ এশিয়ার মুসলমানরা প্রায়শই আবৃত্তি বা পড়ে থাকেন। বাক্যাংশগুলি হাদীস থেকে নেওয়া হয়েছে। ভারত, পাকিস্তান, বাংলাদেশসহ দক্ষিণ এশিয়ার অন্যান্য দেশসমূহের মাদ্রাসাগুলিতে ছয়টি কালেমার তেলাওয়াত শেখানো হয়। আলহামদুলিল্লাহ তাকবির বিসমিল্লাহির রাহমানির রাহীম সালাওয়াত Yoginder Sikand, Bastions of the Believers: Madrasas and Islamic Education in India, পেঙ্গুইন বুকস ইন্ডিয়া, ২০০৫ Malise Ruthven (২০০৪)। Historical Atlas of Islam। Harvard University Press। পৃষ্ঠা 14। আইএসবিএন 978-0-674-01385-8।  Richard C. Martín। Encyclopedia of Islam & the Muslim World। Granite Hill Publishers। পৃষ্ঠা 723। আইএসবিএন 978-0-02-865603-8। [স্থায়ীভাবে অকার্যকর সংযোগ] islamweb.net: المستدرك على الصحيحين ওয়েব্যাক মেশিনে আর্কাইভকৃত ২৬ ফেব্রুয়ারি ২০১৯ তারিখে
সেঙ্গুন্দ্রম

সেঙ্গুন্দ্রম দক্ষিণ ভারতের তামিলনাড়ু রাজ্যের তিরুভেলুর জেলার একটি আবাসিক অঞ্চল৷ ব্রিটিশ শাসনকালে চেন্নাই শহরের উত্তর-পশ্চিম দিকে অবস্থিত এই লোকালয় ইংরেজিতে এটি রেড হিলস নামে পরিচিত ছিল। সেঙ্গুন্দ্রম‌ নামটি এসেছে সেম্মান কুবিয়ল থেকে, শোণ থেকে এসেছে সেম্মান, যার অর্থ লাল ও কুন্দ্রম শব্দের অর্থ পাহাড়ি অঞ্চল। সম্ভবত আগে এই স্থানে লালমাটির পাহাড় ছিল। প্রতিবছর শহরে পাড়িয়ানলুর অঙ্গাল পরমেশ্বরী মন্দিরে মার্চ-এপ্রিল মাসে বড় করে অনুষ্ঠান উদযাপিত হয়। এখানে ধান ও চাল ক্রয় বিক্রয়ের একটি পরিচিত আড়ত রয়েছে, যা লোকালয় বড় সংখ্যক চাকুরীর যোগান দেয়। এই ব্যবসা তামিলনাড়ুর ও বিশেষ করে সদর শহর চেন্নাইয়ের কৃষিভিত্তিক প্রয়োজনীয়তা পূরণ করে। সেঙ্গুন্দ্রম আইয়াপ্পা মন্দির তামিল হিন্দুদের মধ্যে পরিচিত, এই মন্দিরের নিকটে অবস্থিত সিএসআই গির্জা লোকালয়ের বৃহত্তম গির্জা। রেডহিল হ্রদ‌ বা পুড়ল হ্রদ লোকালয়ের বৃহত্তম জলাধার যা আশেপাশের অঞ্চলগুলির জলের চাহিদা পূরণ করে। বিশ্বালয়ম স্পেশাল স্কুল বিশেষ ছাত্রদের শিক্ষাদান ও তার জীবন ধারায় উন্নতি আনতে সচেষ্ট। রেড হিল হ্রদ বা পুড়ল হ্রদ‌‌ তিরুবলুর জেলার পোন্নেরি তালুকে অন্তর্গত একটি জলাশয়। চেন্নাই শহরে জল সরবরাহকারী বৃহত্তর জলাশয়গুলির মধ্যে এটি অন্যতম, এছাড়া আছে সেম্বরমবক্কম হ্রদ এবং পোরূর হ্রদ৷ হ্রদের পূর্ণ ধারণ ক্ষমতা ৩,৩০০ মিলিয়ন ঘনফুট বা ৯৩ মিলিয়ন ঘনমিটার৷ https://www.thehindu.com/features/metroplus/the-night-of-the-dead/article6916283.ece/amp/ https://www.thehindu.com/news/cities/chennai/red-hills-reservoir-to-be-tourist-spot/article33927901.ece/amp/ https://www.thehindu.com/news/cities/chennai/chennai-volunteers-along-with-water-resources-department-to-create-green-belt-around-red-hills-lake/article31839256.ece/amp/
মা'মার ইবনে রাশিদ

মা'মার ইবনে রাশিদ (আরবি : معمر بن راشد) ছিলেন অষ্টম শতকের একজন হাদিস বিশেষজ্ঞ ইসলামি পণ্ডিত; একজন পারস্যদেশীয় মাওলা (মুক্ত মানুষ)। প্রচলিত সুন্নি হাদিস সংগ্রহ এর ছয়টিতেই তাকে পণ্ডিত হিসেবে উল্লেখ করা হয়। মা'মার ইবনে রাশিদ ৯৬ হিজরি / ৭১৪ খ্রিস্টাব্দে বাসরায় জন্মগ্রহণ করেছিলেন । তিনি ছিলেন আজদের হুদান বংশের পারস্যদেশীয় মাওলা ("মুক্ত মানুষ"), তাদের তরফে বাণিজ্য কাপড় এবং অন্যান্য বিলাসিতা ছিল, তা সত্ত্বেও, তিনি বসরার পণ্ডিত হাসান আল-বসরি এবং কাতাদা ইবনে দিয়ামা'-এর অধীনে থেকে পড়াশোনা করতে সক্ষম হন। রাশিদ, মামার ইবনে, "অভিযানসমুহ : মুহাম্মদের একটি প্রাথমিক জীবনী - জোসেফ ই লোরি সম্পাদিত, এনওয়াইইউ প্রেস, ২০১৫ । Hati̇boğlu, İbrahi̇m। "MA'MER b. RÂŞİD"। İslâm Ansiklopedisi।  Anthony, Sean W.। "Maʿmar b. Rāshid"। Encyclopaedia of Islam, THREE (ইংরেজি ভাষায়)।  "Ma'mar bin Rashid معمر بن راشد"। muslimscholars.info। সংগ্রহের তারিখ ২০২০-০৮-০৪।  Rāshid, Maʿmar ibn; Anthony, Sean W. (২০১৫)। The Expeditions: An Early Biography of Muhammad। NYU Press। পৃষ্ঠা xv–xxix। আইএসবিএন 978-1-4798-1682-8। জেস্টোর j.ctt17rw4z3।
মোহাম্মদ নুরুল করিম

মোহাম্মদ নুরুল করিম (২৮ নভেম্বর ১৯০৯ - ২৪ সেপ্টেম্বর ১৯৯২) একজন বাংলাদেশী লেখক ও ইতিহাসের অধ্যাপক। তিনি ঢাকা কলেজের উপাধ্যক্ষ এবং রাজশাহী সরকারি টিচার্স ট্রেনিং কলেজের অধ্যক্ষ ছিলেন। করিমের জন্ম ফেনীতে। তিনি কলকাতা বিশ্ববিদ্যালয়ের অধীনে ফেনী কলেজ থেকে ইতিহাসে স্নাতক (সম্মান) সম্পন্ন করেন। তিনি ১৯৩৫ সালে ঢাকা বিশ্ববিদ্যালয় থেকে ইতিহাসে স্নাতোকোত্তর ডিগ্রি লাভ করেন এবং প্রথম শ্রেণিতে প্রথম হন। করিম বিভিন্ন পদে ভিন্ন ভিন্ন শিক্ষা প্রতিষ্ঠানে কাজ করেছেন। তিনি ১৯৩৬ থেকে ১৯৩৭ সাল পর্যন্ত ঢাকা বিশ্ববিদ্যালয়ে ইতিহাস বিভাগের প্রভাষক হিসাবে দায়িত্ব পালন করেন। দীর্ঘ কর্মজীবনে তিনি বিভিন্ন কলেজে ইতিহাসের বিভাগীয় প্রধান এবং ঢাকা কলেজ সহ একাধিক কলেজের উপাধ্যক্ষ হিসাবে দায়িত্ব পালন করেন। তিনি রাজশাহী সরকারি টিচার্স ট্রেনিং কলেজের অধ্যক্ষ ছিলেন। তিনি রাজশাহী বিশ্ববিদ্যালয়ের সিন্ডিকেটের সদস্যও ছিলেন। তিনি ঢাকা ও রাজশাহী শিক্ষা বোর্ডে ইতিহাসের প্রধান পরীক্ষক হিসেবে দায়িত্ব পালন করেন এবং প্রাথমিক ও মাধ্যমিক স্তরের অসংখ্য পাঠ্যপুস্তক রচনা, পর্যালোচনা ও সম্পাদনা করেন। দ্য বাংলাদেশ অবজার্ভার এবং দ্য বাংলাদেশ টাইমস সহ খ্যাতিমান পত্রিকায় করিম নিয়মিত লেখালিখি করতেন। ইসলামী সংস্কৃতি এবং ইতিহাস সংশ্লিষ্ট বেতার অনুষ্ঠানে আলোচক হিসেবে তিনি নিয়মিত অংশগ্রহণ করতেন। তিনি দেশ-বিদেশের অনেক সম্মেলনে প্রবন্ধ উপস্থাপন করেন। বাংলা এবং ইংরেজি উভয় ভাষায় তিনি বেশ কয়েকটি বই রচনা করেন। তার বহুল প্রশংসিত বইগুলির মধ্যে রয়েছে, ইসলাম: এ রিলিজিয়ন অফ ট্রুথ (ইসলাম: সত্যের ধর্ম), ১৯৮০ দ্য বেকন লাইট অফ ইসলাম (ইসলামের আলোকবর্তিকা আলো), ১৯৮৩ অধ্যাপক করিম ১৯৯১ সালে তার নিজের নামানুসারে বাংলাদেশের এশিয়াটিক সোসাইটিতে অধ্যাপক মোহাম্মদ নুরুল করিম ট্রাস্ট ফান্ড প্রতিষ্ঠা করেন। এই ট্রাস্ট ফান্ডটি আরবি, ইসলামী শিক্ষা, ফার্সি ও উর্দু বিষয়ে অধ্যয়নে এশিয়ীদের অবদান- এই বিস্তৃত ক্ষেত্রে গবেষণাকে পৃষ্ঠপোষকতা প্রদান করে থাকে। মোহম্মদ নুরুল করিম ১৯৯২ সালের ২৪ শে সেপ্টেম্বর ঢাকায় মৃত্যুবরণ করেন।[তথ্যসূত্র প্রয়োজন] "সাবেক অধ্যক্ষগণ"। www.ttc.rajshahi.gov.bd। সংগ্রহের তারিখ ১৪ এপ্রিল ২০২১। [স্থায়ীভাবে অকার্যকর সংযোগ] "BCS Administration Academy Library"। সংগ্রহের তারিখ ১৪ এপ্রিল ২০২১।  "BCS Administration Academy Library"। সংগ্রহের তারিখ ১৪ এপ্রিল ২০২১।  "The Beacon Light of Islam"। সংগ্রহের তারিখ ১৪ এপ্রিল ২০২১।  "Trust Funds"। www.asiaticsociety.org.bd। ১৯ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০২১।
সরকারি টিচার্স ট্রেনিং কলেজ, রাজশাহী

সরকারি টিচার্স ট্রেনিং কলেজ, রাজশাহী রাজশাহীর লক্ষীপুরের সিপাইপাড়ায় অবস্থিত শিক্ষকদের প্রশিক্ষণ প্রদানের উদ্দেশ্যে প্রতিষ্ঠিত একটি সরকারি কলেজ। এটি ১৪ একর জায়গার উপর প্রতিষ্ঠিত। উপযুক্ত প্রশিক্ষণের মাধ্যমে দক্ষ শিক্ষক তৈরির উদ্দেশ্যে ১৯৫৫ সালে রাজশাহী টিচার্স ট্রেনিং কলেজ প্রতিষ্ঠিত হয়। কলেজটিকে বিশ্বমানে উন্নীত করার রূপকল্পকে সামনে রেখে বর্তমানে এটি পরিচালিত হচ্ছে। এখানে রয়েছে প্রশাসনিক ও একাডেমির ভবন। এছাড়াও রয়েছে একটি মহিলা হোস্টেল, চারটি পুরুষ হোস্টেল, হোস্টেল সুপারের বাসভবন, অধ্যক্ষের বাসভবন, মিলানায়াতন ও মসজিদ। কলেজে একটি বড় মাঠ ছাড়াও রয়েছে পুকুর ও দুইটি বাগান। কলেজটিতে নিম্নোক্ত বিষয়সমূহে পাঠদানের ব্যবস্থা রয়েছে: বি.এড (অনার্স) বি.এড (১ বছর মেয়াদী) এম.এড (১ বছর মেয়াদী) মুহম্মদ ফজলুল রহমান (১৯৫৫-১৯৫৬) মুহম্মদ সুরুত আলী খান (১৯৫৬-১৯৫৬) মিয়া মুহম্মদ সুফিয়ান (১৯৫৬-১৯৫৮) আব্দুল মোক্তাদের (১৯৫৮-১৯৫৯) আ.ন.ম মমতাজ উদ্দীন চৌধুরী (১৯৫৯-১৯৬৩) মুহম্মদ মহীউদ-দীন (১৯৬৩-১৯৬৩) সৈয়দ আজিজুর রহমান হাশমী (১০৬৩-১৯৬৭) মোহাম্মদ নুরুল করিম (১৯৬৭-১৯৬৯) আ.ও.ম কাবেল (১৯৬৯-১৯৭০) শাহ নাজমুল হাসান (১৯৭১-১৯৭১) মুহম্মদ এলতাস উদ্দীন (১৯৭১-১৯৮২) গিয়াসউদ্দীন আহমদ (১৯৮৪-১৯৯০) মুঃ তৈমুর রহমান (১৯৯০-১৯৯০) এস এনামুল হক (১৯৯০-১৯৯৪) মোঃ ইসমাইল হোসেন (১৯৯৪-১৯৯৯) এস. এম.ইউনুসুর রহমান (২০০০-২০০২) মোঃ গোলাম মোস্তফা (২০০২-২০০৪) শেখ দীন মোহাম্মদ (২০০৪-২০০৭) আবুল আসাদ মাহমুদ (২০০৭-২০০৭) বেগম রোকেয়া (২০০৮-২০০৯) মোঃ নূরুল হক (২০১০-২০১০) শিরীণ সুলতানা (২০১১-২০১৪) দিলরোজ আরা (২০১৪-২০১৮) মোঃ অলীউল আলম (২০১৮-২০১৮) মোঃ শওকত আলী খান (ভারপ্রাপ্ত) (২০১৮-২০১৯) মোঃ শওকত আলী খান (২০১৯-বর্তমান) বাংলাদেশের শিক্ষাব্যবস্থা "কলেজের সংক্ষিপ্ত ইতিহাস"। সরকারি টিচার্স ট্রেনিং কলেজ, রাজশাহী। ৮ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২।  "ভিশন ও মিশন"। সরকারি টিচার্স ট্রেনিং কলেজ, রাজশাহী। ৮ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২।  "বি.এড (অনার্স)"। সরকারি টিচার্স ট্রেনিং কলেজ, রাজশাহী। ৮ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২।  "০১ বছর মেয়াদী বি.এড প্রোগ্রাম"। সরকারি টিচার্স ট্রেনিং কলেজ, রাজশাহী। ৮ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২।  "১ বছর মেয়াদী এম.এড প্রোগ্রাম"। সরকারি টিচার্স ট্রেনিং কলেজ, রাজশাহী। ৮ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২।  "সাবেক অধ্যক্ষগণ"। সরকারি টিচার্স ট্রেনিং কলেজ, রাজশাহী। ৮ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০২২।